SAUK verwelkom Motsoeneng-uitspraakHlaudi Motsoeneng. Foto: Catherine Rice/ANA Die SAUK het die Kommissie vir Versoening, Bemiddeling en Arbitrasie (KVBA) se besluit rakende Hlaudi Motsoeneng, voormalige bedryfshoof, se afdanking verwelkom. Motsoeneng is afgedank nadat die openbare uitsaaier se nuwe raad verlede jaar aangewys is. ŉ Parlementêre kommissie van ondersoek het bevind dat Motsoeneng grotendeels verantwoordelik was vir die bykanse ineenstorting van die openbare uitsaaier. Die SAUK het in ŉ verklaring gesê dié besluit bewys dat hy as instansie die SAUK se prosesse regverdig en dat dit regverdig was. “Dit is ŉ getuienis van die doeltreffendheid van die strategieë wat die SAUK nou gebruik om die geloofwaardigheid en integriteit van die uitsaaier te herstel,” lui die verklaring. Die SAUK het laat hoor dat hy toegewyd is daaraan om deurdagte regeringsprosedures te handhaaf wat daarop gemik is om ŉ kultuur van verantwoordbaarheid te herstel. Die SAUK het ŉ netto verlies van R622 miljoen vir die boekjaar 2017-’18 gely.